CELEX: 62014TN0025
Language: sl
Date: 2014-01-09 00:00:00
Title: Zadeva T-25/14: Tožba, vložena 9. januarja 2014 – Španija proti Komisiji

1.3.2014   
            
            
               SL
            
            
               Uradni list Evropske unije
            
            
               C 61/20
            
         Tožba, vložena 9. januarja 2014 – Španija proti Komisiji
   (Zadeva T-25/14)
   2014/C 61/36
   Jezik postopka: španščina
   
      Stranki
   
   
      Tožeča stranka: Kraljevina Španija (zastopnik: M. García-Valdecasas Dorrego, Abogado del Estado)
   
      Tožena stranka: Evropska komisija
   
      Predlog
   
   Tožeča stranka Splošnemu sodišču predlaga, naj:
   
               —
            
            
               Sklep Komisije 2013/631/EU z dne 29. oktobra 2013 o skladnosti cen na enoto za območja zaračunavanja za leto 2014 v skladu s členom 17 Izvedbene uredbe (EU) št. 391/2013 razglasi za ničnega v delu v katerem je z njim določena cena na enoto za Španijo v višini 71,69 EUR (celinska Španija) in 58,36 EUR (Španija, Kanarski otoki), ter
            
         
               —
            
            
               toženi instituciji naloži plačilo stroškov.
            
         
      Tožbeni razlogi in bistvene trditve
   
   Ta tožba je vložena zoper Sklep Komisije 2013/631/EU z dne 29. oktobra 2013 o skladnosti cen na enoto za območja zaračunavanja za leto 2014 v skladu s členom 17 Izvedbene uredbe (EU) št. 391/2013 v delu v katerem je z njim določena cena na enoto za Španijo v višini 71,69 EUR (celinska Španija) in 58,36 EUR (Španija, Kanarski otoki).
   V utemeljitev svoje tožbe tožeča stranka navaja te razloge:
   
               1.
            
            
               Kršitev člena 2(1) Uredbe Komisije (EU) št. 1191/2010 z dne 16. decembra 2010 v zvezi s členom 11a Uredbe (ES) št. 1794/2006 z dne 6. decembra 2006, o določitvi skupne ureditve pristojbin za navigacijske službe zračnega prometa, ker ta člena določata, da izvajalci storitev v prvem referenčnem obdobju 2012-2014 niso dolžni nositi odstopanj, ki ne presegajo +/2 % predvidenega prometa v državah članicah, katerih predpisi, ki so obstajali pred 8. julijem 2010, uvajajo znižanje cene za enoto, ki presega vrednosti Unije.
            
         
               2.
            
            
               Kršitev načela hierarhije norm, saj se z odločbo ne sme spremeniti uredba Unije, niti se ne sme odločiti, da se mora delitev tveganja „uporabljati že“ z ničodstotno namesto dvoodstotno razliko, saj uredba, ki se s tem sklepom izvaja, tega ne predvideva izrecno.
            
         
               3.
            
            
               Zloraba postopka, saj se pri na novo določenem merilu za delitev tveganja v sistemu obračunavanja pristojbin ni sledilo postopku iz člena 5(3) Uredbe (ES) št. 549/2004 Evropskega parlamenta in Sveta z dne 10. marca 2004 o določitvi okvira za oblikovanje enotnega evropskega neba na katerega napotuje člen 15(4) Uredbe (ES) št. 550/2004 Evropskega parlamenta in Sveta z dne 10. marca 2004 o izvajanju navigacijskih služb zračnega prometa na enotnem evropskem nebu. Po mnenju tožeče stranke ta člena določata, da Komisija sprejme izvedbene ukrepe za določitev sistema obračunavanja pristojbin skupaj z Odborom za enotno evropsko nebo ter da se uporablja postopek iz člena 5 Uredbe (EU) št. 182/2011 Evropskega parlamenta in Sveta z dne 16. februarja 2011 o določitvi splošnih pravil in načel, na podlagi katerih države članice nadzirajo izvajanje izvedbenih pooblastil Komisije.
               Podredno tožeča stranka uveljavlja tudi kršitev obveznosti obrazložitve aktov ter člena 16 Uredbe (ES) št. 550/2004, ker se Komisija ni predhodno posvetovala z Odborom za enotno evropsko nebo ali je stališče Španije v skladu z načeli in normami za obračunavanja pristojbin.